Eesrindlane  Ta kannab alati lipsu ja ajab pidevalt habet. Kell 8 on ta juba tööl, käes värske Kuldne Börs. Ta teeb oma esimese kõne selle päeva 50-st ja kirub inimesi, kes enne 9 tööl ei ole. Seejärel hakkab teisi lehti lugema, erilise luubi all on kinnisvara- ja panganduskommentaarid. Ta  ei hiline kunagi, kõik käigud on piinliku täpsusega märkmikku kirja pandud. Möödaminnes saab ta ülemuselt tunnustava õlapatsutuse osaliseks, mida ei unusta õhtul teki all naiselegi mainimast. Ta tunneb uhkust iseenda, oma firma ja iseseisva Eesti üle.